《四月八日携子侄到上乘偶成》
宋代·陈著

白首犹堪数里行，相过一笑见山堂。
残僧门径静于夜，新夏林塘暖自凉。
且借吟床娱半日，何妨归笠戴斜阳。
我来岂敢辞筋力，先陇松楸倚寺旁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。